วัดดอนทราย (จังหวัดฉะเชิงเทรา)

วัดดอนทราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนทราย อำเภอบ้านโพธิ์ จังหวัดฉะเชิงเทรา

วัดดอนทรายสร้างขึ้นเมื่อ พ.ศ. 2413 ในรัชสมัยพระบาทสมเด็จพระจุลจอมเกล้าเจ้าอยู่หัว อุโบสถและพระปรางค์สร้างมาพร้อมการสร้างวัดตั้งแต่ พ.ศ. 2413 วิหารหลวงพ่อพระครูธรรมภาณีวรคุณ (หลวงพ่อช้วน  อดีตเจ้าอาวาสวัดดอนทราย) สร้างขึ้นเพื่อเป็นอนุสรณ์สถานอดีตเจ้าอาวาส 

วัดดอนทรายมีการจัดงานประเพณีสงกรานต์เพื่อเป็นการสืบสานประเพณีวัฒนธรรมไทย ระหว่างวันที่ 13–17 เมษายน กิจกรรมได้แก่ ตอนเช้า ทำบุญตักบาตร ถวายภัตตาหารแด่พระภิกษุสงฆ์และสามเณร และรดน้ำขอพรผู้สูงอายุ มีกิจกรรมประกวดร้องเพลงลูกทุ่ง ล้วงไห และการแข่งขันชกมวยไทย

อ้างอิง

ดอนทราย
โบราณสถานในจังหวัดฉะเชิงเทรา